Á síðasta ári var kona númer eitt hundrað vígð sem prestur innan íslensku þjóðkirkjunnar . Af því tilefni efnir Guðfræðistofnun Háskóla Íslands til málþings um prestvígslu kvenna í fyrirlestrasal Þjóðminjasafnsins 17. janúar næstkomandi kl. 13:30 – 16 . Á málþinginu munu fjórir prófessorar við Guðfræði - og trúarbragðafræðideild HÍ leitast við að svara m.a. eftirfarandi spurningum : Hver eru helstu rökin með og á móti prestvígslu kvenna ? Hvers vegna tók það svona langan tíma að vígja fyrstu konuna á Íslandi ? Hvernig er staðan í stærstu kirkjudeild heims , rómversk-kaþólsku kirkjunni ? Hefur prestvígsla kvenna breytt þjónustu kirkjunnar ? Hver er gagnsemi þess að greina á milli kynferðis og kyngervis ? Rúnar M. Þorsteinsson , „ Postulinn Júnía á fyrstu öld og kaþólskir kvenprestar á þeirri tuttugustu og fyrstu . “ Arnfríður Guðmundsdóttir , „ Fyrir og eftir prestvígslu kvenna . Löng og ströng leið kvenna til vígðrar þjónustu í evangelísk lútherskri kirkju á Íslandi . “ Hjalti Hugason , „ 1974 og hvað svo ? Brot úr sögu prestastéttar . “ Sólveig Anna Bóasdóttir , „ Kynferði , kyngervi , kynjalíkön og fleira kynlegt . Hugleiðingar um mikilvægi kynferðisflokkunar nú sem fyrr ! “